L’Ajuntament de Burjassot trau a concurrència l’ús privatiu d’una parada de venda en el Mercat Municipal l’Almara
2025-07-24

L’Ajuntament de Burjassot ha fet públiques les bases per a l’adjudicació, en règim de concurrència, de la concessió de domini públic de la parada número 12 del Mercat Municipal l’Almara.

L’objecte del procediment regulat és la concessió en règim de concurrència de l’ús privatiu del domini públic per a l’explotació de la citada parada de venda en el Mercat Municipal, situat en el carrer Pintor Goya amb Avinguda Mare de Déu de la Cabeça. La duració de la concessió serà de 20 anys.

El termini de presentació de proposicions estarà obert fins al 7 de maig ja que és de 30 dies naturals comptats a partir del següent al de la publicació de l’anunci en el BOP (7-04-2025). Estes propostes hauran de presentar-se en el Registre General de l’Ajuntament.

Tota la informació relativa a este procediment es pot consultar en este ENLLAÇ.